Timašovsk

Timašovsk (, mž. suline sijaline Тимаше́вск) om Venäman lidn, lidnankund da raudtesol'm Krasnodaran randan keskuzpalan pohjoižes. Se om Timašovskan rajonan administrativižeks keskuseks da palaks.

 Istorii 
Eländpunktan aluz om pandud vl 1794 kuti Timoševskii-kuren'. Kätihe stanicaks vl 1842, sai lidnan statusad nügüd'aigaiženke nimenke vn 1966 30. päiväl tal'vkud.

Timašovsk šingotase sömtegimišton (saharan tegim, konditerine «Kuban'»-kombinatKonditerižen «Kuban'»-kombinatan sait (tikkom.ru). , maidkombinat, kolbasan tegim, likörvodkantegim, villänpurnud, kofen, hernhen i kukruzan pakuitez), söndtavaroiden pakuitesen edheotandoil (kartonaspäi i lehtezraudaspäi), mugažo pästtas sauvondmaterialid (savič, asfal't).

 Geografijan andmused 
Lidn sijadase rajonan keskuzpalas, Kirpili-jogen oiktal randal tobjimalaz ( 202 km pitte, lankteb Kirpilin limanha Azovmeren randpolel), 20 m ü.m.t. keskmäižel korktusel.

Matkad Krasnodarhasai om kuz'kümne viž kilometrad suvhe orhal, avtol vai raudtedme. Lähembaine lidn om Korenovsk 40 km suvipäivnouzmha orhal vai 55 km avtotedme.

 Tobmuz 
Kirpičnii-žilo (124 rist. vl 2023) mülüb lidnankundha Timašovskan ližaks.

Lidnankundan tobmuden pämez' om sen Administracijan pämez'. Edeline Administracijan pämez' om Pavel Buräk (sügüz'ku 2015 — kül'mku 2018). Lidnan Nevondkundan ezimez' om Denis Rezun vn 2024 kül'mkuspäi. Edeline nevondkundan ezimez' om Sergei Kačanov (tal'vku 2005 — kül'mku 2024).

 Eläjad 
Vn 2010 Venäman rahvahanlugemižen mödhe lidnan eläjiden lugu oli 53 924 ristitud, rajonan ristitišton pol', vn 2021 — 51 858 ristitud. Kaik 52 527 ristitud elihe lidnas i 52 601 ristitud kaikes lidnankundas vl 2017. Kaikiš suremb lidnan ristitišt oli 53..54 tuhad eläjid vll 1996−2013 (54 200 rist. vl 2006).

Rahvahad (enamba 0,4 % vl 2010): venälaižed — 90,0 %, armenijalaižed — 3,0 %, ukrainalaižed — 1,6 %, toižed rahvahad — 3,2 %, rahvahuden ozutandata — 2,2 %.

Rahvahad (enamba 0,4 % vl 2021): venälaižed — 95,2 %, armenijalaižed — 2,2 %, ukrainalaižed — 0,5 %, toižed rahvahad — 1,7 %, rahvahuden ozutandata — 0,4 %.

Ortodoksižen hristanuskondan viž pühäpertidTimašovskan pühäpertid sobory.ru-saital.  oma saudud lidnas: Pühän Hengen mez'jumalankodi (vspäi 1992, ezmäine pühäpert' om saudud vll 1987−1991), Sündun Voznesenjan päjumalanpert' (om sauvomas vspäi 2009) i loičendpert', Pühän Jumalanmaman Emäganpäivän jumalanpert' i kaks' časounäd.

 Openduz 
Lapsiden opendusen aluzkundad oma kahesatoštkümne nimitadud i nomeruidud päivkodid (nomer 1..3, 5..8, 10..14, 17..20, 42, raudten 98), kuz' keskškolad (nomer 4, 5, 11, 18, 19, kozakišton 16), lapsiden sädamižen keskuz, lidnan muzikškol i čomamahtoine škol, rajonan kaks' sportškolad (nomerata i nomer 1).

Timašovskan kadrresursoiden tehnikumTimašovskan kadrresursoiden tehnikuman sait (tech-ttkr-r03.gosweb.gosuslugi.ru).  om lidnan professionaližen opendusen aluzkundaks.

 Transport 
Kaik kaks' raudtestancijad i koume seižutezpunktad oma lidnas. Timašovskai-sol'mraudtestancii () radab vspäi 1913, se om passažiroiden i jüguiden täht. Läbitajad lidnad «Rostov Donal — Krasnodar»-elektrojonused tehtas seižutest Timašovskan ümbärduz-raudtestancijal vaiše (). Seižutezpunktad oma Elektrodepo, Saharantegim, 63nz' kilometr.

Avtobusad oma kundaližeks transportaks lidnas, privatižen edheotandan seičeme maršrutad. Avtobusad ühtenzoittas rajonan eländpunktoidenke (ühesa maršrutad).

 Galerei 

 Homaičendad 

 Irdkosketused 
 Lidnankundan tobmuden sait (городтимашевск.рф). 

Kategorii:Venäman lidnad
Kategorii:Eländpunktad kirjamišton mödhe
Kategorii:Krasnodaran randan lidnad
*